Լաուրա Փեռլզ

Լաուրա Փեռլզ (), գերմանական ծագմամբ հայտնի հոգեբան և հոգեթերապևտ, որն օգնել է հիմնել հոգեթերապիայի Գեշտալտ դպրոցը։ Նա Ֆրիդրիխ (Ֆրեդերիկ) Փեռլզի կինն էր, որը նույնպես հայտնի հոգեթերապևտ և հոգեբույժ էր։

Նախապատմություն 
Փեռլզը ծնվել է հարուստ վաճառականի ընտանիքում 1905 թվականին։ Հինգ տարեկան հասակում սկսել է նվագել դաշնամուր և պրոֆեսիոնալ վարպետություն ցուցաբերել 18 տարեկանում։ Ավելի ուշ, երաժշտությունը և պարը ներառվեցին նրա թերապիայի մեջ։ Նա սկսեց հետաքրքրվել հոգեբանությամբ, երբ 16 տարեկան էր։ Ուսանող լինելու ընթացքում Լաուրան սովորել է Պաուլ Թիլիխի և Մարտին Բուբերի հետ, որոնց հետ այնուհետև ուսումնասիրել է հոգեբանների աշխատանքը, ովքեր ստեղծել էին Գեշտալտ դպրոցը։ Ինչպես նրանից առաջ, այնպես էլ նրանից հետո իր հանդեպ շատերի հետաքրքրությունը սկսվեց Ֆրոյդի 1899 թ․ «Երազների մեկնաբանությունը» կարդալուց հետո։ Երբ նա դարձավ հոգեվերլուծաբան, նա շարունակում էր դաշնակահարուհու կարիերան, նաև հաճախել է իրավաբանական դպրոց և ստացել գեշտալտ հոգեբանության գիտական աստիճան։ Նա նաև գիտության դոկտորի կոչում է ստացել Գերմանիայի Ֆրանկֆուրտի համալսարանից։ 

1930 թվականին նա ամուսնացավ Ֆրիդրիխ (Ֆրեդերիկ) Փեռլզի հետ։ Նրանք ծանոթացել էին Ֆրանկֆուրտի հոգեբանական ինստիտուտում աշխատելու ժամանակ։ Զույգը ունեցավ երկու երեխա, աղջիկ՝ Ռենատե Պելեսը, և որդի՝ Ստեփան Փեռլզը, ով նույնպես հոգեբան էր Ալբուրկերկում։ Ավելի ուշ Լաուրան վերադարձավ իր ծննդավայր՝ Պֆորժիմ, որպեսզի ավելի մոտ լինի իր դստերը։

1933 թվականին նացիզմի ծաղկման ժամանակ Փեռլզները ստիպված էին փախչել Գերմանիայից։ Որից հետո նրանք տասներեք տարի անցկացրեցին Հարավային Աֆրիկայում։ Որտեղ էլ նրանք միասին գրեցին իրենց առաջին գիրքը՝ Ֆրոյդի տեսության և վերանայման գիրքը, որը լույս է տեսել 1942 թվականին։ Այս աշխատանքը սկիզբ դրեց հոգեթերապիայի նրանց նոր տեսությանը՝ գեշտալտ թերապիային, որը բաղկացած էր հաճախորդի դեմքին նայելուց՝ նկատելու նրա կեցվածքն ու ժեստերը։ Փեռլզները նաև հիմնել են Հարավաֆրիկյան հոգեվերլուծության ինստիտուտը 1935 թվականին, իսկ Ֆրիցը աշխատել է հարավաֆրիկյան բանակում նացիստների դեմ պայքարում։Լաուրան և նրա ամուսինը՝ Ֆրից Փեռլզը, աշխատել են Գեշտալտ թերապիա կոչվող տեսության և տեխնիկայի մշակման վրա։ Գեշտալտ թերապիան Ֆրոյդի և Վիլհելմ Ռայխի հոգեդրամայի խառնուրդն է։

1951 թվականին, տեղափոխվելով Նյու Յորք, Փեռլզը Պաուլ Գուդմոնի և Ռալֆ Հեֆերլայնի հետ հրատարակել է Գեշտալտ Թերապիան՝ «Հուզմունք և աճ մարդկային անհատականության մեջ»։ 1952 թվականին, Պաուլ Գուդմանի օգնությամբ, նրանք հիմնեցին Գեշտալտ թերապիայի Նյու Յորքի ինստիտուտը։ Այս ընթացքում Նյու Յորքում  Լաուրան համարվում էր ինստիտուտի հենարանը։ Մինչ գրքերը տպագրվում էին, Լաուրան անհայտ ներդրող էր։

Երբ, 1960-ականների սկզբին Ֆրից Փեռլզը բնակություն հաստատեց Կալիֆորնիայի Բիգ Սուր քաղաքի Էսալենի ինստիտուտում, Լաուրան մնաց Նյու Յորքում։ Նա շարունակեց ղեկավարել ինստիտւտը ևս մոտ 30 տարի՝ Ֆրիցի մահից հետո։

Լաուրա Փեռլզը մահացել է Պֆորժիմում (Հարավային Գերմանիա) 1990 թվականին վահանաձև գեղձի հետ կապված բարդությունների պատճառով՝ իր 85-ամյակից մեկ ամիս առաջ։ Նրա միակ գրքի անգլերեն հրատարակությունը տպագրվել է հետմահու՝ 1992 թվականին։

Ծանոթագրություններ

Արտաքին հղումներ 
 Edward Rosenfeld: AN ORAL HISTORY OF GESTALT THERAPY. Part 1. A conversation with Laura Perls
The New York Institute for Gestalt Therapy, USA, founded by Fritz and Laura Perls, 1952
Laura Posner Perls.  In Memory.

Գերմանացի հոգեբաններ
Ամերիկացի հոգեբաններ
Գերմանացի գիտնականներ
20-րդ դարի գերմանացիներ
20-րդ դարի ամերիկացիներ
Հոգեվերլուծողներ
ԱՄՆ արտագաղթածներ
Գերմանացի կին գիտնականներ
Գիտնականներ այբբենական կարգով